Βlack Country, New Road

Black Country, New Road היא להקת רוק בריטית מקיימברידג'שייר, אנגליה שהוקמה ב-2018. הלהקה החלה להתפרסם לאחר שחרור הסינגלים הראשונים שלה, "Αthens, France" ו-"Sunglasses" ב-2019, ששילבו מאפיינים של רוק אקספרימנטלי, פוסט-פאנק ופוסט-רוק. בעקבות כך, הלהקה הושוותה ללהקות כמו סלינט (אנ') ו-Black Midi העכשווית. אלבום הבכורה "For the first time" שיצא ב-2021 קיבל ביקורות טובות ממבקרים, הועמד לפרס מרקיורי והגיע למקום הרביעי במצעד האלבומים הבריטי. ארבעה ימים לפני יציאת אלבומם השני, "Ants from Up There", בפברואר 2022, הודיע סולן הלהקה אייזק ווד על פרישתו מהלהקה בעקבות התמודדויות שקשורות לבריאות הנפש. האלבום זכה לביקורות חיוביות גם הוא והגיע למקום השלישי במצעד האלבומים הבריטי. חברי הלהקה הייד, אוונס, אלרי, קרשו, ווד ו-וויין היו חברים יחד עם קונור בראון וג'וני פייק בלהקה "Nervous Conditions", שבסיסה בקיימברידג' וכללה צמד תופים וצליל דומה לשל Black Country, New Road, אך מאולתר יותר. ההרכב הוקם ב-2015 והקליט ב-2017 אלבום באורך מלא שנקרא באופן זמני "Zak's Anniversary". האלבום נגנז ולא יצא באופן רשמי. לאחר מספר האשמות בתקיפה מינית שהועלו נגד בראון, Nervous Conditions התפרקה ב-2018. ההרכב, ללא בראון ופייק, התכנס מחדש כ-Black Country, New Road. הלהקה החדשה נקראה על שמו של כביש בוסט מידלנדס באנגליה, שהם מצאו בעזרת שימוש בכפתור ה"ערך אקראי" בוויקיפדיה. הלהקה ביצעה מספר הופעות חיות וצברה תשומת לב מצומצמת בסצנת האנדרגראונד של לונדון. סינגל הבכורה שלהם, "Athen's, France", יצא ב-18 בינואר 2019, ונמכר במהדורה מוגבלת של 250 עותקי ויניל בגודל 7 אינץ' תחת המפיק Speedy Wunderground. החבר השביעי בלהקה, לוק מארק, הצטרף בין היציאה של "Athen's, France" ליציאה של הסינגל השני שלהם, "Sunglasses", שיצא ב-25 ביולי 2019. הסינגל זכה לתשומת לב וביקורות חיובית ממבקרים ובאתר Stereogum צוין מגוון השפעות הז'אנרים על הרצועה. ב-28 באוקטובר 2020 הלהקה חתמה תחת חברת התקליטים Ninja Tune והכריזה על אלבום הבכורה שלה, For the first time, שיצא ב-5 בפברואר 2021. יחד עם ההודעה הזו יצא הסינגל השלישי, "Science Fair". הסינגל הרביעי מהאלבום, "Track X", יצא ב-11 בינואר 2021. ב-12 באוקטובר 2021 הלהקה הכריזה על אלבומה השני, Ants from Up There, והוציאה את הסינגל הראשון מתוכו, "Chaos Space Marine". ארבעה שירים מהאלבום יצאו כסינגלים: "Chaos Space Marine" ו-"Bread Song" ב-2 בנובמבר 2021, "Concorde" ב-30 בנובמבר ו-"Snow Globes" ב-19 בנובמבר 2022. ב-3 בנובמבר 2021, Black Country, New Road ביטלה את סיבוב ההופעות שלה באירופה בעקבות מחלה של אחד מחברי הלהקה. ב-3 בדצמבר הלהקה הוציאה את המיני-אלבום "Never Again", מהדורה מוגבלת של ראף טרייד רקורדס, שכללה גרסאות כיסוי לשירים של MGMT, אבבא ואדל. ב-31 בינואר 2022, הזמר הראשי והגיטריסט אייזק ווד הודיע על עזיבתו הפתאומית את הלהקה דרך חשבון האינסטגרם של הלהקה, בשל התמודדויות אישיות עם בריאות הנפש. כתוצאה מכך, בוטל סיבוב ההופעות המתוכנן של הלקה בארצות הברית. ששת חברי הלהקה הנותרים הודיעו שהחלו כבר לעבוד על מוזיקה חדשה ללא ווד, היות שהיו מודעים לעזיבה שלו זמן רב לפני פרסומה. מתוך כבוד כלפי ווד, הלהקה לא תנגן חומרים משני האלבומים הראשונים בהופעות, אבל תשאיר את הדלת פתוחה עבור ווד להצטרף בחזרה ללהקה בעתיד אם יהיה מעוניין בכך. לפני עזיבתו של ווד, הבסיסטית טיילר הייד ציינה שייתכן שהחומר הבא שתוציא הלהקה לא יהיה בצורה של אלבום אולפן: "אני יודעת שזה לא הולך להיות אלבום בצורה הרגילה. זה יהיה מגניב לעבוד עם תזמורת; זה יהיה מגניב לעשות פסקול לסרט. אלו רק כמה מהרעיונות שאנחנו מעלים כרגע". הייד תכננה בהתחלה להפוך לזמרת הראשית החדש של הלהקה, עם אפשרות לחלוק את התפקידים עם חברים אחרים. Ants from Up There יצא ב-4 בפברואר 2022 וזכה לביקורות טובות. הוא הגיע למקום השלישי במצעד האלבומים הבריטי, המקום הגבוה ביותר של הלהקה עד כה. הלהקה הכריזה על סיבוב הופעות חדש ברחבי אירופה בקיץ 2022, שישמש לביצוע ובחינה של חומרים חדשים. סיבוב ההופעות החל ב-19 במאי 2022. Black Country, New Road תוארה כחברה מרכזית בסצנה חדשה של להקות רוק בריטיות שמתאפיינות במוזיקת פוסט-פאנק ניסיונית עם שירה דיבורית, יחד עם הלהקות העכשוויות Black Midi, Squid, Dry Cleaning, Shame, Yard Act, והלהקה האירית Fontaines D.C. הלהקה מאזכרת לעיתים קרובות מוזיקאים אחרים בשירים שלה, כמו ההתייחסות ההומוריסטית לעצמה כ"להקת המחווה של סלינט השנייה הטובה ביותר" ("the world's second best Slint tribute act") בשיר "Science Fair" מתוך For the First Time. השיר "Track X" מאותו אלבום כולל התייחסות למערכת היחסים של הלהקה עם Black Midi, והשיר "Sunglasses" מתייחס לקניה וסט בשורה "Leave Kanye out of this" ולסקוט ווקר בשורה "I am a modern Scott Walker". השירים "Chaos Space Marine" ו-"Good Will Hunting", מתוך Ants from Up There, מתארים בחורה עם "סגנון של בילי אייליש" - "she got Billie Eilish style". גרסת האלבום של השיר "Athens, France" כוללת אזכור לשיר "Motion Sickness" של פיבי ברידג'רס, וגרסת הסינגל המקורית מאזכרת גם את Thank U, Next של אריאנה גרנדה. השורשים הסגנוניים של אלבום הבכורה For the First Time מגיעים מפוסט-פאנק, פוסט-רוק, אינדי רוק, והשפעות כליזמר. המוזיקה שלהם שואבת גם השראה מהמלחין האמריקאי סטיב רייך ומוזיקאי הג'אז אורנט קולמן. השירה של ווד הושוותה לסולן סלינט, בריאן מקמהן, ולסולן The Fall מארק סמית'. המילים של השירים הושפעו מהזמר-יוצר האמריקאי Father John Misty, שווד תיאר כ"לא הליריקן הכי טוב בעולם, אבל לגמרי, לגמרי כנה". אלבומם השני Ants from Up There נכתב כדי להשמע נגיש יותר. הוא תואר כמשתייך לפוסט-רוק וצ'יימבר-פופ (אנ'). הלהקה "פיתחה אובססיה" ללהקת האינדי רוק הקנדית ארקייד פייר במהלך הסגר שהוטל במגפת הקורונה בממלכה המאוחדת, מספר מבקרים השוו שירים כ"Chaos Space Marine" ו-"The Place Where He Inserted the Blade" למוזיקה של ארקייד פייר. חברי הלהקה ציינו גם האזנה לקורט סמואל וייל ופרנק אושן במהלך תהליך כתיבת האלבום. הלהקה הופיעה מספר פעמים עם להקת הרוק הניסיונית Black Midi, תחת השם המשותף "Black Midi, New Road". הכנרית ג'ורג'יה אלרי היא חברה בצמד המוזיקה האלקטרונית Jockstrap (אנ'), שהוציא שני אלבומי EP תחת חברת Warp Records. הבסיסטית טיילר הייד היא ביתו של קארל הייד, ממייסדי להקת Underworld. היא גם מופיעה לבדה תחת שם הבמה "Tyler Cryde". המתופף צ'ארלי וויין היה גם המתופף של הלהקה הבריטית Ugly. הסקסופוניסט לואיס אוונס השתתף באנסמבל בן 3-החברים "Guildhall Military Orchestra" והשתתף בהקלטת הסינגל "The Greyhound" עם הלהקה האנגלית TRAAMS. לסולן לשעבר, אייזק ווד, הייתה קריירת סולו קצרה תחת שם הבמה "The Guest". טיילר הייד - גיטרת בס, שירה, קולות רקע (2018-הווה) לואיס אוונס - סקסופון (2018-הווה) ג'ורג'יה אלרי - כינור (2018-הווה) מיי קרשאו - קלידים, קולות רקע (2018-הווה) צ'רלי ויין - תופים (2018-הווה) לוק מארק - גיטרה (2019-הווה) אייזק ווד - שירה, גיטרה (2018-2022) נינה לים - כינור (2021-הווה, מחליפה את אלרי כשהיא מופיעה עם Jockstrap) For the First Time - 2021 Ants from Up There - 2022 Never Again - 2021 (אלבום מוגבל) מדיה וקבצים בנושא Βlack Country, New Road בוויקישיתוף אתר האינטרנט הרשמי של Βlack Country, New Road Βlack Country, New Road, ברשת החברתית פייסבוק Βlack Country, New Road, ברשת החברתית אקס (טוויטר) Βlack Country, New Road, ברשת החברתית אינסטגרם Βlack Country, New Road, באתר ספוטיפיי Βlack Country, New Road, באתר Last.fm (באנגלית) Βlack Country, New Road, באתר AllMusic (באנגלית) Βlack Country, New Road, באתר MusicBrainz (באנגלית) Βlack Country, New Road, באתר Yandex.Music (ברוסית) Βlack Country, New Road, באתר Discogs (באנגלית) Βlack Country, New Road, באתר Songkick (באנגלית) Βlack Country, New Road, באתר Genius Βlack Country, New Road, באתר בנדקמפ Black Country, New Road – ‘For The First Time’ review: an utterly mesmerising debut, NME, ‏2021-02-04 (באנגלית בריטית) Condé Nast, Black Country, New Road Announce New Album, Share New Song, Pitchfork, ‏2021-10-12 (באנגלית אמריקאית) Black Country, New Road’s “Science Fair” is explosive post-punk for end times, The FADER (באנגלית) Perpetua, Matthew (2021-05-06). "The Post-Brexit New Wave". NPR (באנגלית). נבדק ב-2022-04-13. Black Country, New Road: For the first time, Spectrum Culture, ‏2021-02-18 (באנגלית אמריקאית) Isaac Wood Of Black Country, New Road Leaves Band Due To Mental Health Reasons, Tour Canceled -, mxdwn Music, ‏2022-01-31 (באנגלית אמריקאית) Nervous Conditions split following sexual assault allegations against frontman, The Line of Best Fit (באנגלית) Ed Power, Black Country, New Road’s tale of triumph unfolds in the shadow of tragedy, The Irish Times (באנגלית) Listen: Black Country, New Road - 'Athen's, France', Clash Magazine (באנגלית) Black Country, New Road - "Sunglasses", Stereogum, ‏2019-07-25 (באנגלית) Black Country, New Road announce debut album 'For The First Time', NME, ‏2020-10-28 (באנגלית בריטית) Black Country, New Road – “Track X”, Stereogum, ‏2021-01-11 (באנגלית) Black Country, New Road cancel European tour after band member falls ill, The Line of Best Fit (באנגלית) Black Country, New Road releasing covers of ABBA, Adele and more on vinyl, The Line of Best Fit (באנגלית) Watch Black Country, New Road cover MGMT’s “Time To Pretend”, The FADER (באנגלית) Black Country, New Road on Instagram: "We have some news to share concerning the future of the band., www.instagram.com, ‏31 בינואר 2022 Bill PearisBill Pearis, Black Country, New Road singer Isaac Wood leaves band; tour canceled, BrooklynVegan (באנגלית) Condé Nast, Black Country, New Road Frontman Isaac Wood Departs Band Days Before New Album Release, Pitchfork, ‏2022-01-31 (באנגלית אמריקאית) What Lies Ahead for Black Country, New Road?, pastemagazine.com, ‏2022-02-03 (באנגלית) Rosie Foster, Black Country, New Road: Q&A, Uncut, מרץ 2022 Recounting: Ants From Up There by Black Country, New Road, Rough Trade Blog, ‏2022-02-04 Bastille bag third Number 1 album with Give Me The Future, www.officialcharts.com (באנגלית) Black Country, New Road announce tour with new line-up to "road-test" new material, NME, ‏2022-04-06 (באנגלית בריטית) Zach Schonfeld, The Eternal Cool of Talk Singing, The Ringer, ‏2021-10-13 (באנגלית) "Black Country, New Road forge their own path with For the First Time". Financial Times. 2021-02-05. נבדק ב-2022-06-04. Black Country, New Road - "Track X (The Guest)", Stereogum, ‏2021-05-18 (באנגלית) Black Country, New Road review – truly a sound less travelled, the Guardian, ‏2020-01-25 (באנגלית) Black Country, New Road – 'Ants From Up There' review: majestic, romantic indie-rock, NME, ‏2022-02-03 (באנגלית בריטית) Black Country, New Road are one of the most exciting and original British bands in years, New Statesman, ‏2021-02-03 (באנגלית אמריקאית) Black Country, New Road unleash sardonic, mutating debut track “Athen’s, France”, The Line of Best Fit (באנגלית) Introducing… Black Country, New Road, the experimental act turning British rock inside out, Guitar.com | All Things Guitar, ‏2022-02-01 (באנגלית בריטית) Condé Nast, Black Country, New Road: For the first time, Pitchfork (באנגלית אמריקאית) Mystery men, stage fright and Jewish party music: an interview with…, The Face (באנגלית בריטית) Pareles, Jon (2022-02-07). "Black Country, New Road's Perilous Triumph". The New York Times (באנגלית אמריקאית). ISSN 0362-4331. נבדק ב-2022-06-04. Black Country, New Road push against the fate of oblivion on the excellent Ants From Up Here, The Line of Best Fit (באנגלית) Black Country, New Road Still Soar Above Their Peers on 'Ants from Up There' | Exclaim!, exclaim.ca (ב־Canadian English) Black Country, New Road on love, aliens, and the perfect pop of Ants From Up There, The FADER (באנגלית) Black Country, New Road: ‘We are really, really deep in debt. We need some hits', inews.co.uk, ‏2022-01-21 (באנגלית) Black Midi and Black Country, New Road cover Coldplay, Bruce Springsteen and more in livestreamed gig, NME, ‏2020-12-11 (באנגלית בריטית) Meet Jockstrap, an Uncanny Electro-Pop Duo From the Retro Future, Pitchfork (באנגלית) Black Country, New Road: sax and violins from Britain’s most prestigious new band, NME, ‏2021-02-01 (באנגלית בריטית) Session: Ugly breeze through The Distillery with ‘King Of Swings’ | Gigwise, www.gigwise.com Dork News Desk, TRAAMS return with their first new music in nearly five years: ‘The Greyhound’ | Dork, readdork.com, ‏2020-08-11 (באנגלית אמריקאית) https://themusic.com.au/, themusic.com.au (באנגלית) Black Country, New Road announce second album 'Ants From Up There' and share 'Chaos Space Marine', NME, ‏2021-10-12 (באנגלית בריטית)